ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr od 27.2. do 05.03.2018.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
| 1.  (27.02.2018.) | Da li su prihvatljive aktivnosti zapošljavanja vanjskog stručnjaka za izradu i provedbu projekta uz jednog koordinatora zaposlenog u općini prijavitelja? | Prilikom zapošljavanja projektnog tima, svi prijavitelji i njihovi partneri dužni su postupati u skladu s nacionalnim zakonodavstvom i važećim propisima.  Za aktivnost upravljanja projektom, trošak vanjskih usluga upravljanja projektom je prihvatljiv trošak no isto se ne smatra izravnim troškom osoblja jer je, sukladno važećim Uputama za prijavitelje, točkom 4.1.1. Izravni troškovi osoblja definirano da su izravni troškovi osoblja izravni troškovi koji proizlaze iz ugovora o radu između poslodavca i zaposlenika. |
| 2.  (27.02.2018.) | 1. Da li je prihvatljiva aktivnost izrade projektnog prijedloga za prijavu na natječaj? Vrijednost je manja od 20.000,00 kn te je izdana narudžbenica Općine.  2. Da li je trošak koordinatora projekta prihvatljiv svih 30 mjeseci koliko traje projekt? | 1. Sukladno točki 4.1.1. važećih uputa za prijavitelje prihvatljivi izdaci su oni nastali tijekom razdoblja prihvatljivosti izdataka sukladno točki 2.4. Posebnih uvjeta što znači izdaci projekta nastali od datuma zadnjeg potpisa ugovora do 60 dana nakon završetka razdoblja provedbe projekta.  Slijedom navedenoga, trošak izrade projektnog prijedloga za prijavu na predmetni Poziv ne smatra se prihvatljivim troškom.  2. Da. Važećim uputa za prijavitelje, trajanje zapošljavanja pripadnica ciljanih skupina ograničeno je na 24 mjeseca, no trošak osoblja zaposlenog radi administracije i upravljanja projektom prihvatljiv je za cijelo vrijeme trajanja projekta. |
| 3.  (27.02.2018.) | Da li se usluge konzultanta u prijavnom obrascu A označavaju oznakom indirektan trošak i da li taj iznos ide u neizravne troškove? | Konzultantske usluge mogu se smatrati izravnim ili neizravnim troškom projekta. Izravni troškovi su oni troškovi koji su u izravnoj vezi s provedbom i ostvarenjem jednog ili više ciljeva projekta, odnosno izravno povezani s pojedinačnom aktivnosti projekta pri čemu se veza s tom pojedinačnom aktivnošću može dokazati. Takvi troškovi uključuju troškove za koje se može utvrditi točan iznos koji se može pripisati određenoj aktivnosti. Izravni troškovi mogu biti izravni troškovi osoblja i ostali izravni troškovi. U neizravne prihvatljive troškove ubrajaju se oni troškovi koji nastaju u okviru projekta, ali nisu u izravnoj vezi s ostvarenjem jednog ili više ciljeva projekta, odnosno nisu izravno povezani ili se ne mogu povezati s pojedinačnom aktivnošću projekta te je za njih teško utvrditi točan iznos koji se može pripisati određenoj aktivnosti odnosno za koje je iznos moguće procijeniti samo izračunom po posebnoj metodologiji. Neizravni troškovi izračunavaju se primjenom fiksne stope od 15% prihvatljivih izravnih troškova osoblja. |
| 4.  (27.02.2018.) | Sukladno točki 3.3. prihvatljive aktivnosti projekta vezane uz krajnje korisnike, zanima me sljedeće: Centar za socijalnu skrb osigurava informacije o krajnjim korisnicima je li aktivnost opisana projektom,  financirana već ranije iz Državnog proračuna ili nekog drugog fonda za pojedinog korisnika, ukoliko korisnik već ranije ima Rješenje Centra za socijalnu skrb, znači li to da ne može biti obuhvaćen projektnim aktivnostima. Je li dozvoljeno uključiti u  broj krajnjih korisnika osobe koje nemaju rješenje Centra, a potrebna im je projektna aktivnost kako bi kvalitetnije živjeli i bili socijalizirani u društvo? | Ukoliko korisniku potpore i podrške usluga potpore i podrške opisana u aktivnosti 1. pod točkom 3.3 Uputa za prijavitelje nije osigurana iz sredstava Državnog proračuna ili drugog javnog izvora, isti može biti korisnik potpore i podrške u sklopu ovog projekta. |
| 5.  (28.02.2018.) | Primljena sam u radni odnos program zaželi, potpisala sam ugovor na 2 godine. Dobila sam u Državnoj firmi posao za stalno, pa me zanima kakva je procedura o otkaznom roku? | Žene, pripadnice ciljanih skupina unutar programa „Zaželi“, koje se zapošljavaju na aktivnostima unutar projekta, sklapaju s poslodavcem Ugovor o radu. Slijedom toga, sva prava i obveze koje proizlaze iz pojedinog ugovora o radu regulirane su zakonskim odredbama sukladno Zakonu o radu. |
| 6.  (5.03.2018.) | Zanima me da li  se na vaš program Zaželi može javiti udruga osnovana krajem prošle godine. Postoje li ograničenje u tom smislu? | U važećim Uputama za prijavitelje nije propisano ograničenje vezano uz duljinu aktivnog statusa pojedinog potencijalnog korisnika projekta. Uvjet jest da je neprofitna organizacija upisana u Registar neprofitnih organizacija koji vodi Ministarstvo financija. |
| 7.  (05.03.2018.) | Molimo pojašnjenje vezano uz naknadu troškova prijevoza za žene zaposlene u okviru natječaja za program zapošljavanja „Zaželi“. Naime, prema propozicijama natječaja žene mogu biti zaposlene 24 mjeseca na poslovima brige o krajnjim korisnicima.  Za to vrijeme bit će im plaćeni troškovi prijevoza na posao/mjesto rada prema važećem pravilniku. No budući da smo predvidjeli da će projekt trajati 30 mjeseci i da bi žene polazile edukaciju prije zasnivanja radnog odnosa nejasno je što je u tom slučaju s troškovima prijevoza na edukaciju – jesu li navedeni troškovi prihvatljivi i ako jesu na koji način bi se mogli isplatiti s obzirom na nepostojanje radnog odnosa kao osnove za isplatu troškova prijevoza? | Troškovi prijevoza pripadnica ciljanih skupina na mjesto i s mjesta obrazovanja i osposobljavanja i obrnuto (povratak s mjesta obrazovanja i osposobljavanja do mjesta stanovanja) prihvatljivi su troškovi projekta neovisno o tome provodi li se aktivnost obrazovanja i osposobljavanja prije, za vrijeme ili po završetku radnog donosa na poslovima pružanja potpore i podrške krajnjim korisnicima. |
| 8.  (05.03.2018.) | Zanima me nekoliko pitanja u svezi s programom "Zaželi":  1. Da li postoji neka ograda u smislu koliko udruga mora djelovati?  2. Da li Udruga mora imati partnera?  3. Kako se financira odobreni projekt, da li tromjesečno, pa se podnosi izvještaj ili se odmah dobiju sva sredstva za primjerice 24 mjeseca. | 1. U važećim Uputama za prijavitelje nije propisano ograničenje vezano uz duljinu aktivnog statusa pojedinog potencijalnog korisnika projekta. Ukoliko je udruga prijavitelj, uvjet je da je neprofitna organizacija upisana u Registar neprofitnih organizacija koji vodi Ministarstvo financija.  2. Prema Uputama za prijavitelje obvezni partneri na projektu su regionalni ili područni ured Hrvatskog zavoda za zapošljavanje i Centar za socijalnu skrb. Uloga Centra za socijalnu skrb je sudjelovanje u identifikaciji korisnika usluge potpore i podrške starijim osobama i osobama u nepovoljnom položaju, a Hrvatskog zavoda za zapošljavanje sudjelovanje u identifikaciji žena iz ciljane skupine. Ostali partneri na projektu mogu biti: udruge, jedinica lokalne i područne (regionalne) samouprave, vjerske zajednice, ustanove koja imaju registriranu djelatnost pružanja usluga starijim i/ili nemoćnim osobama. U izboru broja partnera nema ograničenja, niti je nužno, osim obveznih partnera, imati i druge partnere na projektu.  3. Sukladno točki 1.6. Financijska alokacija i iznos bespovratnih sredstava u ovom Pozivu na dostavu projektnih prijedloga korisnicima je osigurana isplata predujma u najvišem iznosu od 40% bespovratnih sredstava pojedinog projekta.  Dinamika dostavljanja izvješća, Zahtjeva za nadoknadom sredstava te odredbe vezano uz plaćanje predujma detaljnije su propisane čl. 13., 14. i 15. Općih uvjeta ugovora odnosno čl. 3 Posebnih uvjeta ugovora koji su javno objavljeni zajedno s dokumentacijom u okviru ovog Poziva. |